एलपीएल क्रिकेट : दुवै शारदा विजयी
लिटिल फ्लावर प्रिमियर लिग क्रिकेट प्रतियोगिताको आइतबार भएका दुई खेलमा शारदा विद्यानिकेतन र शारदा उच्च मावि विजयी भएका छन् । शारदा विद्या निकेतनले नेस्ट स्कुल भक्तपुरलाई ९ विकेटले हराएको छ ।
धनगढी — लिटिल फ्लावर प्रिमियर लिग क्रिकेट प्रतियोगिताको आइतबार भएका दुई खेलमा शारदा विद्यानिकेतन र शारदा उच्च मावि विजयी भएका छन् । शारदा विद्या निकेतनले नेस्ट स्कुल भक्तपुरलाई ९ विकेटले हराएको छ ।सत्यवादी एकेडेमी अत्तरियालाई धनगढीको शारदा उच्व माविले ५ विकेटले हराएको छ । पहिलो खेलअन्तर्गत टस जितेर ब्याटिङ रोजेको निस्ट भक्तपुरले १९.४ ओभरमा सबै विकेट गुमाएर ११७ रन बनायो । विपिन ऐरीले ३० र सोहन यादवले २३ रनको योगदान गरे । शारदाका नरेन साउदले २ विकेट लिए । शारदाका ओपनर राजेन्द्र सिंहले अविजित रहँदै टिमलाई जिताए । राजेन्द्र र वीरेन्द्र नाथले पहिलो विकेटमा १ सय १० रन जोडे । राजेन्द्रले अविजित ६१ रवीरेन्द्रले ४७ रन बनाए । निस्टका तीव्र गतिका बलर विज्ञान गौतमको बलद्वारा वीरेन्द्र क्याच आउट भए । शारदा विद्या निकेतनले १ सय २० रन बनाएर जित हासिल गर्‍यो । राजेन्द्र म्यान अफ द म्याचमा चुनिए । आइतबारको तेस्रो खेलमा धनगढीकै अर्को शारदा उच्व माविले ५ विकेटमा जित हासिल गर्‍यो । टस जितेर ब्याटिङ रोजेको सत्यवादी १७.५ ओभरमा ८५ रनमा अलआउट भयो । खगेन्द्र जोशीले ३३ र नीरज भट्टले १८ रन जोडे । शारदाका अल्फाज मन्सरीले ४ विकेट लिएर म्यान अफ द म्याचमा चुनिए ।  शारदाले ११.५ ओभरमै जित निकाल्यो । सोनु अन्सारीले २८ र रिजनले २० रनको योगदान गरे । सत्यवादीका लागि योगेश भाटले ४ विकेट लिएका थिए । 